சுதந்திரப் பேச்சுவார்த்தைகளின்போது நிலச் சீரமைப்பு பற்றி விவாதிக்கும்போது, பிரிட்டன் லண்டனில் இருந்துகொண்டு ‘லங்காஸ்டர் அறிக்கை’ என்ற ஓர் ஒப்பந்தத்தை வரைவு செய்தது. இம்மாதிரியான வரைவுகளில் எல்லாம் உள்ளூர்வாசிகளுக்கு இடம் கிடையாது. 1979ஆம் ஆண்டு டிசம்பர் 21ஆம் தேதி கையெழுத்திடப்பட்ட இந்த அறிக்கையின்படி நிலச்சீரமைப்பு எல்லாம் முன்னுரிமைப்படுத்தவில்லை. மாறாக, நிலத்தைக் கையகப்படுத்தும் நோக்கத்துடன் ஒரு வியாபாரச் செயல்திட்டம் உருவாக்கப்பட்டது.